ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗАКОНА ЗА СЪДЕБНАТА ВЛАСТ ЗА ПЕРИОДА  01.07.2025 г. – 31.12.2025 г. 

За периода 01.07.2025 г. - 31.12.2025 г. комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет (СК на ВСС) е провела 11 (единадесет) заседания. С оглед правомощията по чл. 20 от Правилата за работа на съдийската колегия на ВСС, комисията е разгледала 1 (едно) предложение за образуване на дисциплинарно производство за налагане на дисциплинарно наказание на съдия, 2 (две) заповеди на административни ръководители по реда на чл. 327, ал. 1 от Закона за съдебната власт (ЗСВ) за обръщане на внимание и 49 (четиридесет и девет) преписки във връзка с извършени планови, тематични и по сигнали проверки от ИВСС.
	
1. Дисциплинарни производства, образувани с решение на СК на ВСС за периода 01.07.2025 г. - 31.12.2025 г.

- Няма

2. Постъпили предложения за налагане на дисциплинарно наказание на съдии, по които не е образувано дисциплинарно производство:

- предложение от административния ръководител на Административен съд София-град за образуване на дисциплинарно производство за налагане на дисциплинарно наказание на Мария Петкова Шишкова – съдия в Административен съд София-град. С решение на СК на ВСС, отразено в протокол № 36/09.12.2025 г., на основание чл. 316, ал. 2 от Закона за съдебната власт, на вносителя на предложението е указано да отстрани недостатъците в направеното предложение

3. Приключени дисциплинарни производства с решение на СК на ВСС за периода 01.07.2025 г.- 31.07.2025 г.

- Дисциплинарно дело № 20/2023 г. на СК на ВСС, образувано срещу Маргарита Илиева Немска – съдия в Административен съд София-град. С решение по протокол № 24/16.09.2025 г. на СК на ВСС не е наложено дисциплинарно наказание на съдия Маргарита Немска по направеното от ИВСС предложение.

- Дисциплинарно дело № 26/2023 г. на СК на ВСС, образувано срещу Петя Петкова Стоянова - съдия в Софийски районен съд. С решения по протокол № 25/23.09.2025 г., СК на ВСС се е произнесла, както следва:
- на основание чл. 310, ал. 3 във връзка с ал. 1 ЗСВ, производството по делото е прекратено по конкретни, посочени в предложението на дисциплинарния състав дела, видове нарушения и съответни периоди;
- на основание чл. 33, ал. 5 ЗСВ, е отхвърлено предложението за налагане на дисциплинарно наказание по чл. 308, ал. 1, т. 2 ЗСВ – намаляване на основното трудово възнаграждение с 10 (десет) на сто за срок от 6 (шест) месеца, по останалата част от предложението за налагане на дисциплинарно наказание, по която производството е допустимо.

- Дисциплинарно дело № 17/2024 г. на СК на ВСС, образувано срещу Върбан Тодоров Върбанов – съдия в Софийски районен съд. С решение по протокол № 32/11.11.2025 г. на СК на ВСС, на основание чл. 310, ал. 2, изр. 2 ЗСВ, дисциплинарното производство е прекратено.

 - Дисциплинарно дело № 11/2024 г. на СК на ВСС, образувано срещу Чавдар Александров Костов – съдия в Софийски районен съд. С решения по протокол № 33/18.11.2025 г.  СК на ВСС се е произнесла, както следва:
- на основание чл. 33, ал. 5 ЗСВ, е отхвърлено предложението за прекратяване на производството по дисциплинарното дело, поради недопустимост на предложението от ИВСС, иницииращо производството;
- на основание чл. 310, ал. 1 ЗСВ, е прекратено производството по делото по конкретно, посочено в предложението на дисциплинарния състав дело, поради изтичане на повече от три години от извършване на нарушението;
 - на основание чл. 33, ал. 5 ЗСВ, е отхвърлено предложението за налагане на дисциплинарно наказание по чл. 308, ал. 1, т. 1 ЗСВ – забележка, по останалата част от предложението за налагане на дисциплинарно наказание, по която производството е допустимо.

- Дисциплинарно дело № 13/2024 г. на СК на ВСС, образувано срещу Радослава Николаева Качерилска - съдия в Софийския районен съд. С решения по протокол № 33/18.11.2025 г., СК на ВСС се е произнесла, както следва:
- на основание чл. 33, ал. 5 ЗСВ, е отхвърлено предложението за прекратяване на производството по дисциплинарното дело поради недопустимост на предложението от ИВСС, иницииращо производството;
- на основание чл. 33, ал. 5 ЗСВ, е отхвърлено предложението за налагане на дисциплинарно наказание по чл. 308, ал. 1, т. 1 ЗСВ – забележка.

- Дисциплинарно дело № 8/2024 г. на СК на ВСС, образувано срещу Ваня Георгиева Тотолакова - съдия в Софийския районен съд. С решение на СК на ВСС по протокол № 35/02.12.2025 г., на основание чл. 328 ЗСВ, във връзка с чл. 56, ал. 2, във връзка с чл. 30, ал. 2 АПК и т. 35, във връзка с т. 14, буква „а“ от Вътрешните правила за дисциплинарната дейност на СК на ВСС, е прекратено производството по делото, поради недопустимост на направеното от ИВСС предложение. 

4. Заповеди на административни ръководители за налагане на дисциплинарни наказания, на основание чл. 311, т. 1 ЗСВ във връзка с чл. 308, ал. 1, т. 1 ЗСВ, за периода 01.07.2025 г.- 31.12.2025 г.

- Няма
5. Заповеди по чл. 327 ЗСВ за обръщане на внимание от административни ръководители за периода 01.07.2025 г.- 31.12.2025 г.
За периода 01.07.2025 г. – 31.12.2025 г., КДВВИВСС е разгледала общо 2 (две) заповеди на административни ръководители на съдилища за обръщане на внимание на съдия и на заместник-административен ръководител. С решение на СК на ВСС е приета за сведение 1 (една) заповед за обръщане на внимание на Йордан Минков Дамаскинов – съдия в Окръжен съд – Русе и на основание чл. 327, ал. 3 ЗСВ, същата е приложено към кадровото дело на съдията. Една заповед за обръщане на внимание е внесена за разглеждане в заседание на СК на ВСС на 20.01.2026 г.
 6. Влезли в сила решения на Върховния административен съд, постановени по дела, образувани по жалби срещу решения на съдийската колегия на ВСС по дисциплинарни дела и предложения за образуване на дисциплинарно производство за налагане на дисциплинарно наказание.
- Решение № 10780 от 03.11.2025 г., постановено по адм. дело № 11701/2024 г. по описа на ВАС – Петчленен състав – ІІ колегия, с което е оставено в сила решение № 10812 от 11.10.2024 г., постановено по адм. дело № 5336/2024 г. по описа на ВАС – Шесто отделение, с което е отхвърлена жалбата на Весела Стоянова Дончева – съдия в Софийски районен съд, срещу решение по т. 1.1 и т. 1.2 от протокол № 10 от заседанието на СК на ВСС, проведено на 12.03.2024 г., с което е потвърдено наложеното ѝ дисциплинарно наказание „забележка“ по чл. 308, ал. 1, т. 1 ЗСВ;
- Решение № 12908 от 15.12.2025 г., постановено по административно дело № 6560/2025 г. по описа на ВАС, Петчленен състав - ІІ колегия, с което  е оставено в сила решение № 4211 от 22.04.2025 г., постановено по административно дело № 4096/2024 г. по описа на ВАС, Шесто отделение, с което е отхвърлена жалбата на Светла Илменова Замфирова – съдия в Районен съд - Плевен, против решение по т. 2 от протокол № 10 от заседанието на СК на ВСС, проведено на 12.03.2024 г., с което е потвърдено наложеното ѝ дисциплинарно наказание „забележка“ по чл. 308, ал. 1, т. 1 ЗСВ;
- Определение № 13241/18.12.2025 г., постановено по адм. дело № 9511/2024 г. по описа на ВАС – Петчленен състав – II колегия, с което е оставено в сила определение № 9428/12.08.2024 г., постановено по адм. дело № 4502/2024 г. по описа на ВАС, Шесто отделение, с което е отхвърлено оспорването по жалба на ИВСС срещу решение по т.37.1 от протокол № 6/27.02.2024 г. на СК на ВСС, с което, на основание чл. 310, ал. 6 ЗСВ, не е образувано дисциплинарно производство по направеното предложение в частта относно твърдяното бездействие на Емилиан Любенов Лаков – съдия в Софийски районен съд, по конкретни дела и периоди, посочени в решението на СК на ВСС;
- Определение № 13247/18.12.2025 г., постановено по адм. дело № 8490/2024 г. по описа на ВАС – Петчленен състав – II колегия, с което е оставено в сила определение № 6960/06.06.2024 г., постановено по адм. дело № 4501/2024 г. по описа на ВАС, Шесто отделение, с което е отхвърлено оспорването по жалба на ИВСС срещу решение по т. 38.1 от протокол № 6/27.02.2024 г. на СК на ВСС, с което, на основание чл. 310, ал. 6 ЗСВ, не е образувано дисциплинарно производство по направеното предложение в частта относно твърдяното бездействие на Мария Иванова Иванова - Ангелова – съдия в Софийски районен съд, по конкретни дела и периоди, посочени в решението на СК на ВСС.
7. Взаимодействие с ИВСС.

За периода 01.07.2025 г. до 31.12.2025 г. комисията е разгледала, както следва:

- 8 (осем) сигнала от ИВСС, изготвени на основание чл. 54, ал. 1, т. 5 ЗСВ;
- 23 (двадесет и три) акта с резултати от извършени планови, тематични и по сигнал проверки от ИВСС;
- 18 (осемнадесет) броя информации относно предприети мерки от страна на административни ръководители на съдилища за изпълнение на препоръки дадени в актове и сигнали от проверки на ИВСС;
- доклади от административни ръководители на съдилища за извършени проверки относно дела, неприключили в разумен срок, съответно за предприетите от тях мерки/действия за изпълнение на препоръките, съгласно протокол № 44/26.11.2024 г., т. 3 и протокол 
№ 21/01.07.2025 г., т. 5, приети на основание чл. 60м, ал. 2 от Глава трета „а“ ЗСВ (разгледани в заседание на СК на ВСС, проведено на 23.09.2025 г., т. 4);
- данни за установените от ИВСС нарушения на правото на разглеждане и решаване на делата в разумен срок за периодите: 01.04.2025 г. - 31.06.2025 г. и 01.07.2025 г. - 30.09.2025 г. по глава трета „а“ от ЗСВ - 2 бр.;
- отчети на министъра на правосъдието за постъпили и изплатени обезщетения по реда на Глава трета „а“ от ЗСВ за периодите: 01.04.2025 г. - 31.06.2025 г. и 01.07.2025 г. - 30.09.2025 г. - 2 бр.;

С решение по протокол № 27/17.12.2025 г. на КДДВИВСС е одобрен Анализ на констатираните от ИВСС случаи на нарушаване правото на разглеждане и решаване на делото в разумен срок за периода 01.04.2025 г. - 30.09.2025 г.